Моля кажете какво е тълковното значение на думата "любороден".?
"Къде си, вярна ти, любов народна? Къде блестиш ти, искра ЛЮБОРОДНА"?........ /Д. Чинтулов/  

  

Според мен думата "любородна" означава любов към Родината / на първо място/ и към рода.

**ЛЮБОРО̀ДЕН**, -дна,-дно, *мн.*-дни, *прил. Остар. Книж.,*сега *поет.*Родолюбив, патриотичен. *Това са днес материалите, с които разполага биографът на Захари Княжевски, .. През всички тия материали проглежда една много симпатична и оригинална личност, пъргава, весела, добродушна, самопожертвувателна и любородна.*Ив. Шишманов, Избр. съч. I, 247. *И аз съм му*[на дядо Серафим] *до сълзи признателен, задето запали у мене .. тази любородна искра на преклонение и страст към старата книга.*С. Северняк, П, 216. *И пак се вижда тук монах наведен,*/ *в резба изкусна кротко да дълбае*/ *на Магдалина свята образ бледен, / ..**/ И тих апостол с вяра любородна*/ *да буди тайно съвестта народна.*Ем. Попдимитров, ВСР, 146. *Къде си, вярна ти любов народна?*/ *Къде блестиш ти, искра любородна?*/ *Я, силен пламък, ти пламни, / та буен огън разпали*/ *на младите в сърцата,*/ *да тръгнат по гората.*Д. Чинтулов, СбДЧ, 183.


— П. Берон, Рибен буквар, 1824.


<http://ibl.bas.bg/rbe/lang/bg/%D0%BB%D1%8E%D0%B1%D0%BE%D1%80%D0%BE%D0%B4%D0%B5%D0%BD/>


:)

